עוצבת הגליל

עוצבת הגליל (אוגדה 91) היא אוגדה מרחבית סדירה האחראית על כל גזרת לבנון, מראש הנקרה במערב ועד להר דב במזרח. האוגדה כפופה לפיקוד הצפון בצבא ההגנה לישראל. מפקדת העוצבה שוכנת במחנה עין זיתים (בעבר מפקדת העוצבה ישבה בבסיס בירנית). מפקד האוגדה הנוכחי הוא תת-אלוף יובל גז.

האוגדה כוללת את "עוצבת ברעם" שהיא החטיבה המערבית (חטיבה מרחבית 300) ואת "עוצבת חירם" שהיא החטיבה המזרחית (חטיבה מרחבית 769).

מבנה
 חטיבות עוצבת הגליל תג שם מספור הערות חטיבות מרחביות מרכז|27px עוצבת ברעם 300 חטיבה מרחבית האחראית על הגזרההמערבית של הגבול בין ישראל ללבנון מרכז|27px עוצבת חירם769 חטיבה מרחבית האחראית על הגזרההמזרחית של הגבול בין ישראל ללבנון חטיבות מילואים מרכז|27px חטיבת אלכסנדרוני 3 חטיבת חיל רגלים מרכז|27px חטיבת הזקן 8 חטיבת חיל שריון מרכז|27px עוצבת אדירים 7338 חטיבת אש

האוגדה מונה כוחות נוספים, ביניהם:
 27px יחידת שחף 869 היושבת במחנה מתת
 27px אגד לוגיסטי של האוגדה (תג אגד תחזוקה של האוגדה עד 2006)
 27px גדוד התקשוב "נופים" של האוגדה
 30x30 פיקסלים גדוד הגנ"א 946 'דרקון': מפעיל מערכות הגנה ברום הקרוב לקרקע להתמודדות עם רחפנים, כטמ"מים וכדומה. הגדוד מפעיל מס' מערכות נשק לרבות מערכות לייזר.
  המעבדה הטכנולוגית לגילוי ואיתור מנהרות (פיקוד הצפון)
  פלוגת צמ"ה ומנהור (משמשת הן כפלוגת צמ"ה אוגדתית אורגנית והן כפלוגה פיקודית המתמחה באיתור, חישוף והשמדת מנהרות)
 30x30 פיקסלים סיירת דבורה (ית"מ גליל) -  יחידת התערבות במילואים שמטרתה לתת מענה לאירועי טרור בגבול הצפון. 
 מב"א (מכלול בקרה אוגדתי) השייכת למערך הבקרה האווירית ואחראית למניעת חדירת רחפנים וכלי טיס קטנים.

היסטוריה
ממוזער|שלט בכניסה לבסיס בירנית
האוגדה הוקמה בעקבות מבצע ליטני ב-1978. היא לקחה חלק במלחמת לבנון בגזרה המערבית תחת פיקודו של יצחק מרדכי. כוחות האוגדה כבשו את הערים צור וצידון ואת מחנות הפליטים רשידיה ועין אל-חילווה. כוחות האוגדה מילאו תפקיד חשוב במיגור חטיבת הקסטל של אש"ף, ובלחימה ובמצור על ביירות.

בזמן מלחמת לבנון השנייה פיקד על האוגדה תא"ל גל הירש. חטיפת החיילים אהוד גולדווסר ואלדד רגב, שהובילה לפרוץ המלחמה התרחשה בגזרה (המערבית) שהייתה באחריות האוגדה. במהלך המלחמה כבשה אוגדתו את אזור מרון א-ראס ובהמשך לחמה בבינת ג'בייל, כבשה את ג'בל עמל ופעלה באזור החוף (ראס ביאדה) דרומית לצור, באזור העיר תבנין, קרב עייתא א-שעב ומבצע שינוי כיוון 11.

בדצמבר 2012 זכתה האוגדה בפרס הרמטכ"ל ליחידות מצטיינות משום ש"ניכר ביחידה שהיוזמה ורוח המפקד בה מחלחלים עד אחרון החיילים ומשום כך חדוות העשייה ניכרת בכל הדרגים ובכל תחומי הפעילות. כמו כן נבנתה תפישה חדשה של התוכנית המבצעית, המאפשרת בדרך חדשנית ויצירתית העברת הידע והמידע בין היחידות האורגניות לבין היחידות אשר חוברות לאוגדה. בעקבות חיסכון והתייעלות הצליחה האוגדה להוסיף אימונים ליחידותיה".

בסוף 2018 ועד אמצע 2019 הובילה עוצבת הגליל, ביחד עם המעבדה הטכנולוגית לגילוי ואיתור מנהרות (פיקוד הצפון), אגף המודיעין וחיל ההנדסה הקרבית, את מבצע מגן צפוני לגילוי איתור ונטרול מנהרות טרור חודרות גבול ישראל–לבנון שחפר חזבאללה במטרה לבצע מתקפות חדירה נגד יישובי צפון הגליל תוך כיבוש שטח ישראלי בעת מלחמה או כמכת פתע. הכוחות עבדו בגבול הצפון במשך מספר חודשים והצליחו לאתר ולנטרל את כל ששת מנהרות הטרור של חזבאללה. על המבצע המוצלח זכו היחידות המשתתפות בו לעיטורים וצל"שים. לעוצבת הגליל הוענק אות הערכה מטעם הרמטכ"ל.

ב-7 באוקטובר 2023 עם פתיחת מלחמת חרבות ברזל גויסו כלל חטיבות העוצבה לאבטחת גבול הצפון, מחשש שחזבאללה יצטרף למלחמה ויפתח חזית נוספת מלבנון. כוחות האוגדה הגנו בחלקו המזרחי של גבול לבנון, ומסרו את חלקו המערבי לאוגדה 146. משימה זו נמשכה חודשים רבים וכללה מלחמת התשה בגבול לבנון וחילופי אש מזדמנים מול חזבאללה ושאר ארגוני הטרור בלבנון. חלק מחטיבות האוגדה השתתפו בהמשך בלחימה ברצועת עזה. בסיס האוגדה, בירנית, ספג פגיעות רבות במהלך המלחמה ופונה.

ב- 7 באוקטובר 2024 הצטרפה האוגדה לתמרון הקרקעי בלבנון, לאחר גיוס מילואים מחודש שבועיים לפני כן. במהלך התמרון פעלו תחת האוגדה 8 חטיבות והיא פעלה ב-10 מרחבים בדרום לבנון, בהם נחל סלוקי ונהר הליטאני.

במאי 2025 שבה האוגדה להגן בכל גזרת גבול ישראל–לבנון.

מפקדי האוגדה

שםתקופת כהונההערות תא"ל אפרים חירם  1978–1979  מפקד האוגדה הראשון תא"ל יוסף קולר  1979–?  תא"ל יצחק מרדכי  1981–1982  מפקד האוגדה בזמן מלחמת לבנון הראשונה, לימים פיקד על כל אחד מ-3 הפיקודים תא"ל יהודה בר  1982–1984  תא"ל ארוין לביא  1984–1985  תא"ל אילן בירן  1985–1987  לימים מפקד פיקוד המרכז תא"ל יורם יאיר  1987–1988  לימים ראש אגף כוח אדם תא"ל נחמיה תמרי  1988–1990  לימים מפקד פיקוד המרכז תא"ל שאול מופז  1990–1992  לימים הרמטכ"ל ה-16 ושר הביטחון ה-15 תא"ל גבי אופיר  1992–1994  לימים מפקד פיקוד העורף תא"ל שמואל צוקר  1994–1996  תא"ל יום טוב סמיה  1996–1997  לימים מפקד פיקוד הדרום תא"ל אפי איתם  1997–1999  לימים יו"ר המפד"ל, חבר הכנסת ושר השיכון תא"ל משה קפלינסקי  1999–2001  לימים סגן הרמטכ"ל תא"ל מאיר כליפי  2001–2003  לימים המזכיר הצבאי של ראש הממשלה תא"ל יאיר גולן  2003 – אפריל 2005  לימים סגן הרמטכ"ל תא"ל גל הירש  אפריל 2005 – דצמבר 2006  מפקד האוגדה בזמן מלחמת לבנון השנייה תא"ל יוסי בכר  דצמבר 2006 – ספטמבר 2007  לימים מפקד הגיס המטכ"לי תא"ל עימאד פארס  ספטמבר 2007 – אוגוסט 2009  הודח מהצבא עקב בעיות משמעת תא"ל יואל סטריק  אוגוסט 2009 – נובמבר 2011  לימים מפקד פיקוד הצפון ומפקד זרוע היבשה תא"ל הרצי הלוי  נובמבר 2011 – נובמבר 2013  לימים ראש המטה הכללי תא"ל מוני כץ  נובמבר 2013 – אוגוסט 2015  לימים מפקד מפקדת העומק תא"ל אמיר ברעם  אוגוסט 2015 – יולי 2017  לימים סגן הרמטכ"ל תא"ל רפי מילוא  יולי 2017 – אוגוסט 2019  מפקד האוגדה בזמן מבצע מגן צפוני, לימים מפקד פיקוד העורף תא"ל שלומי בינדר  אוגוסט 2019 – אפריל 2022  לימים ראש אמ"ן תא"ל שי קלפר  26 באפריל 2022 – 8 בינואר 2025  מפקד האוגדה במלחמת חרבות ברזל, לימים מפקד פיקוד העורף תא"ל יובל גז  8 בינואר 2025 –   מפקד האוגדה במלחמת חרבות ברזל

 לקריאה נוספת 




 קישורים חיצוניים 




 ניסים קלו, מפקדי הטנ"א באוגדה 91 מספרים על תפקידם, 4 ביולי 2014

 הערות שוליים 

*
גליל
גליל
קטגוריה:גבול ישראל–לבנון